CELEX: 62009CA0437
Language: fi
Date: 2011-03-03 00:00:00
Title: Asia C-437/09: Unionin tuomioistuimen tuomio (ensimmäinen jaosto) 3.3.2011 (Tribunal de grande instance de Périgueux'n (Ranska) esittämä ennakkoratkaisupyyntö) — AG2R Prévoyance v. Beaudout Père et Fils SARL (Kilpailu — SEUT 101, SEUT 102 ja SEUT 106 artikla — Terveydenhoitokulujen täydentävä korvausjärjestelmä — Työehtosopimus — Pakollinen liittyminen yhteen nimettyyn vakuutuslaitokseen — Kaikkien liittymisestä vapautumista koskevien mahdollisuuksien nimenomainen pois sulkeminen — Yrityksen käsite)

30.4.2011   
            
            
               FI
            
            
               Euroopan unionin virallinen lehti
            
            
               C 130/5
            
         Unionin tuomioistuimen tuomio (ensimmäinen jaosto) 3.3.2011 (Tribunal de grande instance de Périgueux'n (Ranska) esittämä ennakkoratkaisupyyntö) — AG2R Prévoyance v. Beaudout Père et Fils SARL
   (Asia C-437/09) (1)
   
   (Kilpailu - SEUT 101, SEUT 102 ja SEUT 106 artikla - Terveydenhoitokulujen täydentävä korvausjärjestelmä - Työehtosopimus - Pakollinen liittyminen yhteen nimettyyn vakuutuslaitokseen - Kaikkien liittymisestä vapautumista koskevien mahdollisuuksien nimenomainen pois sulkeminen - Yrityksen käsite)
   2011/C 130/08
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de grande instance de Périgueux
   
      Pääasian asianosaiset
   
   
      Kantaja: AG2R Prévoyance
   
      Vastaaja: Beaudout Père et Fils SARL
   
      Oikeudenkäynnin kohde
   
   Ennakkoratkaisupyyntö — Tribunal de grande instance de Périgueux — Kilpailu — Kansallinen sääntely, jossa velvoitetaan kaikki tietyn ammattialan yritykset liittymään yhteen nimettyyn vakuutuslaitokseen — EY 81 artiklassa tarkoitettu yrityksen käsite — Laitos, joka vaati vakuutusmaksujen suorittamista yritykseltä, joka on jo tehnyt paremman vakuutusturvan tarjoavan vakuutussopimuksen — Kaikkien liittymisestä vapautumista koskevien mahdollisuuksien nimenomainen pois sulkeminen — Tällaisen vakuutusjärjestelmän yhteensopivuus EY 81 ja EY 82 artiklan kanssa — Määräävän aseman mahdollisen väärinkäytön vaara
   
      Tuomiolauselma
   
   
               1)
            
            
               SEUT 101 artiklaa, luettuna yhdessä SEU 4 artiklan 3 kohdan kanssa, on tulkittava siten, ettei se ole esteenä sille, että viranomaiset päättävät tietyn toimialan työnantajia ja työntekijöitä edustavien järjestöjen vaatimuksesta, että kollektiivisten neuvottelujen päätteeksi tehty sopimus, jossa määrätään kaikkien asianomaisen alan yritysten pakollisesta liittymisestä terveydenhoitokulujen täydentävään korvausjärjestelmään siten, ettei liittymisestä ole mahdollista vapautua, on yleissitova.
            
         
               2)
            
            
               Siltä osin kuin pääasiassa kyseessä olevan kaltaisen terveydenhoitokulujen täydentävän korvausjärjestelmän hallinnoinnista muodostuvaa toimintaa on pidettävä taloudellisena toimintana, mikä ennakkoratkaisua pyytäneen tuomioistuimen on tarkastettava, SEUT 102 ja SEUT 106 artiklaa on tulkittava siten, etteivät ne ole pääasiassa kyseessä olevan kaltaisissa olosuhteissa esteenä sille, että viranomaiset antavat sosiaalivakuutuslaitokselle yksinoikeuden hallinnoida kyseistä järjestelmää siten, ettei asianomaisen toimialan yrityksillä ole minkäänlaista mahdollisuutta vapautua siihen liittymisestä.
            
         
      (1)  EUVL C 24, 30.1.2010.